ข้อบังคับเจ้าพนักงานจราจรจังหวัดพัทลุงข้อบังคับเจ้าพนักงานจราจรจังหวัดพัทลุงว่าด้วยการห้ามจอดห้ามกลับรถทุกชนิดและกำหนดให้รถเดินได้ทางเดียวในเขตเทศบาลเมืองพัทลุงพ.ศ. ๒๕๕๓ ด้วยปรากฏว่าปริมาณรถที่ใช้ในถนนในเขตเทศบาลเมืองพัทลุงมีอัตรามากขึ้นประกอบพื้นที่ผิวการจราจรมีน้อยทำให้เกิดปัญหาการจราจร ดังนั้นเพื่อความปลอดภัยและความสะดวกในการจราจรจึงจำเป็นต้องจัดระเบียบการจราจรในถนนต่างๆฉะนั้น อาศัยอำนาจตามความในมาตรา ๑๓๙ (๒) และ (๓) (๔) แห่งพระราชบัญญัติจราจรทางบก พ.ศ. ๒๕๒๒ และคำสั่งกระทรวงมหาดไทย ที่ ๓๘๗/๒๕๕๑ ลงวันที่๑๔ สิงหาคม พ.ศ. ๒๕๔๑ แต่งตั้งให้ผู้บังคับการตำรวจภูธรจังหวัดเป็นเจ้าพนักงานจราจรในเขตอำนาจการรับผิดชอบและเขตพื้นที่การปกครอง จึงได้ออกข้อบังคับไว้ ดังต่อไปนี้ข้อ ๑ ข้อบังคับนี้เรียกว่าข้อบังคับเจ้าพนักงานจราจรจังหวัดพัทลุง ว่าด้วยการห้ามจอด ห้ามกลับรถทุกชนิดและกำหนดให้รถเดินได้ทางเดียวในเขตเทศบาลเมืองพัทลุง พ.ศ. ๒๕๕๓ข้อ ๒[๑]ข้อบังคับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ห้ามจอดห้ามกลับรถทุกชนิดและกำหนดให้รถเดินได้ทางเดียวตามเงื่อนไขในถนน ดังต่อไปนี้๓.๑ ถนนคูหาสวรรค์ ตั้งแต่หน้าวัดคูหาสวรรค์ ไปทางด้านทิศตะวันออกถึงทางแยกถนนคูหาสวรรค์ตัดกับถนนอุบลนุสรณ์ ห้ามจอดรถวันคู่วันคี่ ตั้งแต่ ๐๖.๐๐น. ถึงเวลา ๑๘.๐๐ น. ของทุกวัน (เว้นวันหยุดราชการ)๓.๒ ถนนพัฒนา (ตลอดสาย)ตั้งแต่ทางแยกถนนพัฒนาตัดกับถนนพิเศษกิจไปทางด้านทิศตะวันตกถึงทางแยกถนนพัฒนาตัดกับถนนไชยบุรีห้ามจอดรถวันคี่วันคู่ ตั้งแต่ ๐๖.๐๐ น. ถึงเวลา ๑๘.๐๐ น. ของทุกวัน๓.๓ ถนนราเมศวร์ตั้งแต่ทางแยกถนนราเมศวร์ตัดกับถนนจรูญธรรมไปทางทิศตะวันออกถึงทางแยกถนนราเมศวร์ตัดกับถนนนิวาสตั้งแต่เวลา ๐๖.๐๐ น. ถึงเวลา ๐๘.๐๐ น. และเวลา ๑๕.๐๐ น. ถึงเวลา ๑๗.๐๐ น.(เว้นวันหยุดราชการ)๓.๔ ถนนราเมศวร์ (ฝั่งขาเข้า) ตั้งแต่ถนนราเมศวร์ ซอย ๑๒จดกับถนนราเมศวร์ไปทางด้านทิศตะวันออกถึงทางแยกถนนราเมศวร์ตัดกับถนนไชยบุรีตั้งแต่เวลา ๐๗.๐๐ น. ถึงเวลา ๐๘.๐๐ น. (เว้นวันหยุดราชการ)๓.๕ ถนนเพียรยินดี (ตลอดสาย) โดยกำหนดให้เดินรถทางเดียวจากทางแยกถนนเพียรยินดีจดกับถนนนิวาสไปทางด้านทิศตะวันตกถึงทางแยกเพียรยินดีจดกับถนนโพธิ์สะอาด๓.๖ ถนนราษฎร์อุทิศ (ตลอดสาย)โดยกำหนดให้เดินรถจากทางแยกถนนราษฎร์อุทิศจดกับถนนดิษฐ์อินทร์ ๑ไปทางด้านทิศใต้ถึงทางแยกถนนราษฎร์อุทิศจดกับถนนคูหาสวรรค์๓.๗ ถนนดิสราสาครินทร์ โดยกำหนดให้เดินรถทางเดียวจากแยกถนนดิสราสาครินทร์ จดกับถนนราเมศวร์ไปทางทิศใต้ถึงทางแยกถนนดิสราสาครินทร์ตัดกับถนนประชาบำรุง๓.๘ ถนนดิษฐ์อินทร์ ๑ และถนนดิษฐ์อินทร์ ๒กำหนดทิศทางเดินรถทางเดียวตามเข็มนาฬิกา (ถนนรอบตลาดสดพัทลุง) โดยกำหนดให้เดินรถจากทางแยกถนนดิษฐ์อินทร์๑ จดกับถนนอุบลนุสรณ์ ตามเข็มนาฬิกา ถึงทางแยกถนนดิษฐ์อินทร์ ๒ จดกับถนนอุบลนุสรณ์๓.๙ ถนนราเมศวร์ กำหนดติดตั้งเครื่องหมายห้ามกลับรถบริเวณจุดกลับรถหน้าโรงพยาบาลพัทลุง (ตรงกับประตูทางเข้าทิศตะวันออก)โดยกำหนดให้รถที่วิ่งมาจากถนนราเมศวร์ขาออก ห้ามกลับรถและรถที่วิ่งมาจากถนนราเมศวร์ขาเข้าเมือง ห้ามกลับรถบริเวณดังกล่าว แต่เลี้ยวขวาเข้าโรงพยาบาลพัทลุงได้๓.๑๐ ถนนแสงอรุณ กำหนดทิศทางเดินรถทางเดียว ตามเข็มนาฬิกา(ถนนรอบตลาดผดุงดอนยอ) โดยกำหนดให้เดินรถจากทางแยกถนนแสงอรุณ จดกับถนนเวชรังษี ตามเข็มนาฬิกาถึงทางแยกถนนแสงอรุณ จดกับถนนประชาบำรุง ซอย ๕ข้อ ๔ นับตั้งแต่วันที่ข้อบังคับนี้ใช้บังคับเป็นต้นไปให้ยกเลิกระเบียบ ข้อบังคับ หรือประกาศใดที่ขัดหรือแย้งกับข้อบังคับนี้ประกาศณ วันที่ ๑๔ ธันวาคม พ.ศ. ๒๕๕๓พลตำรวจตรีวีรสิทธิ์ เพ็ชรคล้ายผู้บังคับการตำรวจภูธรจังหวัดพัทลุงเจ้าพนักงานจราจรจังหวัดพัทลุงปริยานุช/ผู้จัดทำ๑๖ กุมภาพันธ์๒๕๕๔ณัฐวดี/ตรวจ๑๖ กุมภาพันธ์๒๕๕๔[๑] ราชกิจจานุเบกษาเล่ม ๑๒๘/ตอนพิเศษ ๑๔ ง/หน้า ๘๐/๓ กุมภาพันธ์ ๒๕๕๔